[{"text_idx": "#000001", "text": "Ers dechrau\u2019r 1990au, mae ffilmiau a ffotograffau Eija-Liisa Ahtila wedi adrodd straeon am berthnasoedd pobl ac mae\u2019n delio a\u0302\u2019r emosiynau elfennol sydd wrth wraidd y perthnasoedd hyn: sef cariad, dicter, cenfigen, rhywioldeb a bregusrwydd. Mae ei gosodweithiau sinematig yn archwilio\u2019r strwythurau sy\u2019n berthnasol i adrodd straeon naratif, tra mae ei gweithiau diweddaraf wedi esblygu y tu hwnt i\u2019r personol i ddelio a\u0302 chwestiynau artistig dyfnach a mwy sylfaenol lle mae\u2019n archwilio\u2019r prosesau sydd ynghlwm wrth ddirnadaeth a phriodoli ystyr, ar brydiau yng ngoleuni thema\u0302u dirfodol a diwylliannol mwy, fel gwladychiaeth a ffydd."}, {"text_idx": "#000002", "text": "Mae Ahtila yn disgrifio\u2019i ffilmiau fel drama\u0302u dynol. Gan weithio gydag actorion, mae ei naratifau ffuglennol yn deillio o gyfweliadau a gwaith ymchwil helaeth, yn ogystal ag o\u2019i harsylwadau a\u2019i hatgofion ei hun. Trwy ddangos ei gweithiau ar lawer o sgriniau neu o fewn gosodweithiau cymhleth, gall ei straeon ddatblygu ar yr un pryd mewn amser a lle, gan greu profiad amlhaenog sy\u2019n cynnwys y gwylwyr yn gorfforol."}]